CELEX: 62018TN0565
Language: sk
Date: 2018-09-24 00:00:00
Title: Vec T-565/18: Žaloba podaná 24. septembra 2018 – P. Krücken Organic/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/91
            
         
      Žaloba podaná 24. septembra 2018 – P. Krücken Organic/Komisia
      (Vec T-565/18)
      (2018/C 427/120)
      Jazyk konania: nemčina
      
         Účastníci konania
      
      
         Žalobkyňa: P. Krücken Organic GmbH (Mannheim, Nemecko) (v zastúpení: H. Schmidt, Rechtsanwalt)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd
      
                  —
               
               
                  uložil žalovanej povinnosť zaplatiť žalobkyni sumu vo výške 216 749,02 eura spolu s úrokmi z omeškania odo dňa doručenia žaloby vo výške 8 % ročne nad základnou úrokovou sadzbou Európskej centrálnej banky,
               
            
                  —
               
               
                  uložil žalovanej povinnosť prostredníctvom nahliadnutia do spisu sprístupniť žalobkyni dokumenty, ktoré vznikli v priebehu činnosti spoločnosti ECOCERT SA pri ekologickej inšpekcii spoločnosti Erenhot Jinguyuan Grain and Oil Co. Ltd., 2051 Youyi Road North, Ernehot City, Xilingol League, Inner Mongolia Autonomous Region, Peoples Republic of China, najmä správy o inšpekciách a s nimi súvisiace hodnotiace listy z rokov 2016, 2017 a 2018, ktoré súvisia s konštatovaniami, hodnoteniami a rozhodnutiami spoločnosti ECOCERT SA, ktoré boli základom vydania certifikátu o inšpekcii podľa prílohy V nariadenia (ES) č. 1235/2008 s č. 22904CN1700w13 z 19. septembra 2017 pre 490 960 kg lisovaných sezamových koláčov z ekologickej výroby a pre dodatočné zrušenie tohto certifikátu o inšpekcii spoločnosťou ECOCERT SA,
               
            
                  —
               
               
                  zaviazal žalovanú,
                  aby ekologickým inšpekčným organizáciám, ktoré žalovaná poveruje v tretích krajinách plnením úloh v kontrolnom systéme Európskej únie pre ekologické poľnohospodárstvo, uložila povinnosť doručiť dovozcovi označenému v kolónke 11 certifikátu o inšpekcii podľa prílohy V nariadenia (ES) č. 1235/2008 (1), najmä žalobkyni, jej rozhodnutia týkajúce sa zrušenia, späťvzatia alebo vyhlásenia neplatnosti certifikátov o inšpekcii udelených dovozcovi, najmä žalobkyni, a prijať jeho námietky a rozhodnúť, ako aj
                  aby inšpekčným organizáciám, ktoré poverila v tretích štátoch, nariadila sprístupniť dovozcom, najmä žalobkyni, dokumenty ekologického inšpekčného konania, na ktorých boli založené také rozhodnutia, najmä inšpekčné správy a hodnotiace listy, pričom sa vyčiernia časti, ktoré podliehajú ochrane osobných údajov v prospech tretích osôb.
               
            
         Dôvody a hlavné tvrdenia
      
      Na podporu svojej žaloby, žalobkyňa okrem iného uvádza, že Komisia porušila svoju povinnosť vhodnými opatreniami monitorovať činnosť spoločnosti ECOCERT SA, ako ekologickej inšpekčnej organizácie uznanej v Číne za rovnocennú, a tým zabezpečiť, aby táto organizácia uspokojivo splnila podmienky nariadenia Rady (ES) č. 834/2007 (2).
      
         (1)  Nariadenie Komisie (ES) č. 1235/2008 z 8. decembra 2008 , ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Ú. v. EÚ L 344, 2008, s. 25).
      
         (2)  Nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (Ú. v. EÚ L 189, 2007, s. 1).